**As-Suwayda** tai **Suwayda** (arab. ‏السويداء‎‎,  *as-Suwaydāʾ tai es-Suweida*) on kaupunki Syyrian eteläosassa. Kaupunki on as-Suwaydan maakunnan ja sen as-Suwaydan piirikunnan keskus. Vuoden 2004 väestönlaskennassa kaupungin väkiluku oli 73 641 asukasta ja koko piirikunnan väkiluku 180 907 asukasta.

Maantiede
---------

Väenpaljoutta kaupungin jalkapallostadionilla.
As-Suwayda sijaitsee 1 800 metrin korkeuteen kohoavan Jabal al-Duruzin vuoren juurella. Syyrian pääkaupunki Damaskos on linnuntietä noin 93 kilometriä pohjoiseen ja Jordanian raja lähimmillään noin 37 kilometrin päässä lounaassa.*lähde?*

Historia
--------

Rooman valtakunnan aikainen amfiteatteri As-Suwaydassa.
As-Suwayda on perustettu 1. vuosisadalla eaa. Se joutui Rooman valtakunnan osaksi 1. vuosisadalla jaa. Paikkakunta sai piispanistuimen 5. vuosisataan mennessä. Kaupungista on löydetty roomalaisen temppelin (3. vuosisata) ja bysanttilaisen kirkon (5. vuosisata) rauniot.

Nykyään kaupunki on alueen maataloustuotannon keskus. Noin 15 kilometriä kaupungin länsipuolella sijaitsee at-Thaalan sotilaslentoasema.

Islamistiryhmittyvät yrittivät vallata kaupungin länsipuolella sijaitsevaa at-Thaalan sotilaslentoasemaa Syyrian hallituksen joukoilta 9–18 kesäkuuta 2015. Druusijohtajat ottivat aluksi melko neutraalin kannan islamistien ja Syyrian armeijan välisiin taisteluihin, jotka eivät kohdistuneet varsinaisesti druusiasutuksiin. Mutta kun islamistiryhmä Al-Nusran rintama oli surmannut 20 druusikyläläistä pohjoisessa Idlibin maakunnassa, as-Suwaydanin druusijohtajat taivuttivat sotilaallisen druusiryhmittymän (Jaysh al-Muwahhideen) liittymään maan hallituksen puoleiseen rintamaan. Islamistiryhmät joutuivat vetäytymään pois osin jo valtaamastaan lentotukikohdasta. *lähde?*

Syyskuussa 2015 kaupungissa järjestettiin laajaksi kuvailtuja opposition rauhanomaisia mielenosoituksia, joissa esimerkiksi vaadittiin polttoaineiden ja sähkön saatavuuden parantamista sekä kuvernöörin eroa. Valtion virallinen media pysyi hiljaa mielenilmauksesta. Muutaman päivän kuluttua uutisoitiin pommi-iskuista, joiden osana esimerkiksi paikallisväestön enemmistöä edustavien druusien johtajiin kuuluva sheikki tapettiin autopommilla. Tämä muutti mielenilmauksia väkivaltaisemmaksi yhteenotoksi. Aiemman presidentin Hafez al-Assadin patsas kumottiin samassa yhteydessä.

Väestö
------

As-Suwaydan maakunta on väestöltään Syyrian vähemmistöä edustavien druusien keskeistä asuinaluetta. Syyrian sisällissodan druusit ovat vastustaneet sekä Syyrian yksinvaltaisen presidentinhallinnon että äärimuslimien linjaa. Suwaydan kaupungin on siksi voitu katsoa olleen Syyrian hallitusta vastustavien oppositiovoimien käsissä. Pitkään varsin rauhallisena pysyneellä seudulla raportoitiin elokuussa 2014 väkivaltaisista yhteenotoista paikallisväestön ja Syyrian hallituksen tukijoihin kuuluvan NDF-ryhmittymän sekä sunnien aseistamien, jihadistijärjestö Jabhat al-Nusran (Al-Nusran rintama) tukemien beduiinijoukkojen välillä.

Lähteet
-------

1. 1 2  Syrian Arab Republic: Other (2004 Census Data. Väestönlaskennan 2004 väkiluvut aluehallinnon 1. (maakunnat), 2. (piirikunnat), 3. ja 4. tasolla. Tiedot syr\_pop\_2004\_sycensus\_0.xls -tiedostossa. kaupungin väkiluku löytyy 4. tason (Admin4\_City)-välilehdeltä)  1.1.2004. humanitarianresponse.info. Viitattu 4.10.2015. (englanniksi)
2. 1 2  Thomas Brinkhoff: Syria Citypopulation.de. Viitattu 4.10.2015. (englanniksi)
3. 1 2 3 4  Al-Suwaydāʾ. Syria. Alternative title: Es-Suweida *Encyclopedia Britannica*. Britannica.com. Viitattu 4.10.2015. (englanniksi)
4. 1 2  Mustafa al-Haj: Syria Pulse: Protesters destroy Hafez al-Assad statue in Suwayda  10.9.2015. al-monitor.com. Viitattu 4.10.2015. (englanniksi)
5. ↑  Laila Majdalawi: Druze leader killed in car bomb attack in Syria’s As-Suwayda  5.9.2015. aranews.net.  Arkistoitu 6.9.2015. Viitattu 4.10.2015. (englanniksi)
6. ↑  Firas Maqsad: Syria Pulse: Syria's Druze torn between Assad, extremists  23.10.2014. al-monitor.com. Viitattu 4.10.2015. (englanniksi)
7. ↑  Khaled Atallah: Syria Pulse: Clashes between Druze, Bedouins rattle Syria’s south  26.8.2014. al-monitor.com. Viitattu 4.10.2015. (englanniksi)

Aiheesta muualla
----------------

* Kuvia tai muita tiedostoja aiheesta **As-Suwayda** Wikimedia Commonsissa

* As Suwayda (englanniksi) (homsonline.com)
* Syria conflict: Al-Nusra fighters kill Druze villagers (11.6.2015) (englanniksi) (bbc.com)
* 100s of Suwayda residents volunteer to join Syrian Army (18.6.2015) (Arkistoitu – Internet Archive) (englanniksi) (presstv.com)
* Aymenn Jawad Al-Tamimi: The New Druze Militia Factions of Suwayda Province (12.8.2015) (Arkistoitu – Internet Archive) (englanniksi) (rubincenter.org)
* Aymenn Jawad al-Tamimi: The Druze Militias of Southern Syria (13.11.2013) (englanniksi) (joshualandis.com)